Oluf Nicolai Roll

Oluf Nicolai Roll (født 25. oktober 1818 i Trondheim, død 12. november 1906 i Christiania) var en norsk sivilingeniør, industrigründer og havnedirektør, sønn av Jacob Roll.Oluf Roll fra Norsk biografisk leksikon Han ble i 1847 gift med Hanna Christine Schou (1825–1867), datter av bryggerieier Christian Julius Schou (1792–1874) og Birgitte Halvordine Ramm (1796–1877). 

Han tok examen artium og anneneksamen ved universitetet, før han dro til Tyskland for ingeniørstudier ved Polytechnische Hochschule i Hannover, der han tok eksamen i 1842. Deretter studerte han et år ved École des Arts et Métiers i Paris. Han var med på å starte Nydalens Bomuldsspinderi, det senere Nydalens Compagnie og sto for en stor del av utbyggingen av fabrikkområdene langs Akerselva. Han tegnet de fleste bygningene selv.

I årene 1861 til 1896 satt han i stillingen som havnedirektør.

 Utmerkelser 
Roll ble utnevnt til ridder av St. Olavs Orden i 1881 og til kommandør av 2. klasse i 1894. Han var i tillegg ridder av Vasaordenen og Sankta Annas orden.

 Referanser 

 Eksterne lenker 

 «Norges første sivilingeniør», artikkel i Teknisk ukeblad

Kategori:Norske industrigründere
Kategori:Norske sivilingeniører
Kategori:Personer tilknyttet Nydalens Compagnie
Kategori:Kommandører av St. Olavs Orden
Kategori:Vasaordenen
Kategori:Sankta Annas orden
Kategori:Personer fra Trondheim kommune